Dendam Penunggu

Dendam Penunggu ialah sebuah filem seram Malaysia 2021 arahan Faizul Jais terbitan Parallax Pictures, dibintangi oleh Ismail Izzani, Shalma Eliana, Bella Dowanna, Atiq Azman, Shasha Abedul dan ramai lagi. Filem ini ditayangkan pada 5 November 2021 dan merupakan filem asli pertama tonton CINEMA.

Premis 
Mengisahkan lima orang pelajar baharu di Kolej Kebangsaan Malaya menemui rahsia-rahsia gelap yang menghantui sekolah mereka. Zul dan rakan-rakannya kini menghadapi pelbagai gangguan ghaib setelah menceroboh blok terlarang di kolej mereka. Mampukah mereka menghentikan gangguan ngeri ini atau sejarah bakal berulang kembali?

Pelakon 
 Ismail Izzani sebagai Zul
 Shalma Eliana sebagai Sarah
 Bella Dowanna sebagai Bainun
 Imran Aqil sebagai Nazrin
 Atiq Azman sebagai Khairy
 Hasnul Rahmat sebagai Pak Hassan
 Amerul Affendi sebagai Cikgu Azidi
 Hakim Nordin sebagai Firdaus 
 Ahmad Syafiq sebagai Johan
 Shasha Abedul sebagai Intan
 Ahmad Adly Sofwan sebagai Nikman
 Sherry Alhadad sebagai Makcik Tijah

Penerbitan dan keluaran 
Ismail Izzani dan Shalma Eliana digandingkan buat kali kedua, selepas Lelaki Lingkungan Cinta (2020).

Khai Bahar menyumbangkan lagu tema filem ini, yang bertajuk "Sengsara" hasil ciptaan komposer, John Jeeves, Firdaus Rahmat dan Omar K.

Dendam Penunggu dikeluarkan pada 5 November 2021 melalui penstriman di tonton CINEMA.

Rujukan 

Filem 2021
Filem Malaysia tahun 2021
Filem seram Malaysia